text: Speedway: Varde henter kneben sejr over bundhold
  06 august 2016 kl. 06.18
  Fredag aften tak Region Varde det længste strå, da de besejrede bundholdet Holstebro Elite med 46-41 i Metal Speedway League. 
  Der var spænding til det sidste, da Region Varde tog imod Holstebro Elite på hjemmebane. Det endte dog med en sejr til hjemmeholdet på 46-41.
  Med Vardes sejr placerer de sig på en tredjeplads med 15 point, hvilket var til stor glæde for holdlederen, Steven Andersen:
  - Vi startede rigtig godt ud, men så faldt vi lidt af på den efter heat ni, men vi sluttede godt af, og det var vigtigt, siger han.
  Det blev desuden hjemmeholdets Mikkel B. Andersen, som modtog kåringen som "Dagens Metal-Fighter".
  Næste gang Region Varde drejer på gashåndtaget bliver den 12. august til lokalopgøret mod topholdet Esbjerg Vikings.
  
  